
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ 


Αρ. Φύλλου 1562 


22 Δεκεμβρίου 2000 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Ορισμόςτης ΕΒΟΑ.Ε. σαν υπόλογος διαχειριστής έρ¬ 


γου προγράμματος δημοσίων επενδύσεων. 1 

Εξουσιοδότηση υπηρεσιακών οργάνων για την υπογρα¬ 
φή εντολής κατανομής χρηματοδότησης έργου ΠΔΕ 2 
Παράταση προθεσμιών υποβολής δηλώσεων και κα¬ 
ταβολής των οφειλόμενων φόρων λόγω απεργίας 

του Προσωπικού των ΔΟΥ. 3 

Παράταση προθεσμιών υποβολής δηλώσεων και κα¬ 
ταβολής των οφειλόμενων φόρων για τη ΔΟΥ Λέ- 
ρου, λόγω διακοπής του Ηλεκτρικού Ρεύματος .... 4 

Καθιέρωση υπερωριακής απασχόλησης υπαλλήλων 

των Δ.Ο.Υ. που εντάσσονται στο ΤΑΧΙ3. 5 

Μείωση ανωτάτου ορίου ταχύτητας στο τμήμα από χθ 
148+320 έως χθ 149+680 της ΕΟ Αντιρρίου - Με¬ 
σολογγίου- Αγρίνιου- Αμφιλοχίας -Άρτας - Ιωαννί- 

νων (περιοχή Αγ. Αναργύρων). 6 

Τροποποίηση της 1799/ 25.9.2000 απόφασης Υπουρ¬ 
γού Εθνικής Παιδείας και Θρησκευμάτων. 7 

Καθορισμός του αριθμού των προσώπων που μπορεί ο 
ΟΑΕΕ -ΤΕΒΕ να αναθέσει έργο με μίσθωση. 8 


Τροποποίηση των διατάξεωντης παρ. 1 του άρθρου 44 
και των παρ. 1 και 2 του άρθρου 48 του καταστατι¬ 
κού του Κλάδου Συντάξεων Τεχνικών Τύπου Αθη¬ 
νών και Χορηγήσεως Ειδικού Επιδόματος Αλλαγής 

Τεχνολογίας του ΤΑΤΤΑ. 9 

Τροποποίηση της 10255/92 απόφασης του Νομάρχη 
Ανατολικής Αττικής (ΦΕΚ 318/τ.Β/ 12.5.92) που 
αφορά την συστατική πράξη του ιδίου νομικού προ¬ 
σώπου με την επωνυμία «Συγχώνευση νομικών 


προσώπων του Δήμου Παλλήνης» σε νέο νομικό 
πρόσωπο με την επωνυμία «Πνευματικό και Πολιτι¬ 
στικό Κέντρο Δήμου Παλλήνης». 10 

Σύσταση Δημοτικής Επιχείρησης «Αναπτυξιακή Δημο¬ 
τική Επιχείρηση Δήμου Στράτου (Α.Δ.Ε.ΔΗ.Σ.) Ν. 

Αιτωλ/νίας. 11 

Σύσταση-συγκρότηση πρωτοβάθμιου Υπηρεσιακού 
Συμβουλίου της Ανεξάρτητης Διοικητικής Αρχής 
«Συνήγορος του Πολίτη. 12 

ΔΙΟΡΘΩΣΕΙΣ ΣΦΑΛΜΑΤΩΝ 


Διόρθωση σφάλματος στην Φ.65631/34626/2000 από¬ 
φαση του Υπουργού Εσωτερικών Δημόσιας Διοίκη¬ 
σης και Αποκέντρωσης. 13 


ΑΠΟΦΑΣΕΙ Σ 

Αριθ. Φ.900/5/494934 (1) 

Ορισμόςτης ΕΒΟ Α.Ε. σαν υπόλογος διαχειριστής έργου 
προγράμματος δημοσίων επενδύσεων. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Την απόφαση αριθμ. ΧΔ. 9035/30-7-73 Περί Γενικών 
Διατάξεων που αναφέρονται στην εκτέλεση, χρηματοδό¬ 
τηση κλπ. Έργων και Μελετώντου Προγράμματος Δημο¬ 
σίων Επενδύσεων. 

β. Τις διατάξεις του άρθρου 54 ,56 του Ν. 2362/95 «Πε¬ 
ρί Δημόσιου Λογιστικού Ελέγχου των Δαπανών του Κρά¬ 
τους και άλλες Διατάξεις» (ΦΕΚ 247 τ.Α/27 -7 -95). 

γ. Την Συλλογική Απόφαση Έργων ΣΑΕ 037/4/ΤΡΟΠ. 0/ 
12 Ιουν. 2000/ΥΠΕΘΘ/ΔΝΣΗ ΔΗΜ. ΕΠΕΝΔΥΣΕΩΝ/ΤΜ. Α'. 

δ. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

2. Ορίζουμε σαν υπόλογο διαχειριστή του ενταγμένου 
στο Κοινοτικό Πρόγραμμα ΚΟΝΝ/ΕΒ 94-99 έργου της (γ) 
σχετικής ΣΑΕ με αριθμ. 9937903 και ονομασία «Εκσυγχρο¬ 
νισμός της Παραγωγικής Δομής της Εταιρείας Ηλεκτρο- 
μηχανική Κύμης ΕΠΕ» που αφορά χρηματοδότηση με το 
ποσό των διακοσίων εκατομμυρίων (200.000.000) δρχ. για 
το έτος 2000 μέσω του ΠΔΕ και με την μέθοδο αύξησης του 
Μετοχικού Κεφαλαίου της ΕΒΟ Α.Ε, την εταιρεία ΕΒΟ Α.Ε. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2000 

Ο ΥΠΟΥΡΓΟΣ 

ΑΠΟΣΤ. - ΑΘΑΝ. ΤΣΟΧΑΤΖΟΠΟΥΛΟΣ 
-♦- 

Αριθ. Φ.900/4/494929 (2) 

Εξουσιοδότηση υπηρεσιακών οργάνων για την υπογρα¬ 
φή εντολής κατανομής χρηματοδότησης έργου ΠΔΕ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

1. Έχοντας υπόψη: 

α. Την απόφαση αριθ. ΧΔ.9035/30-7-73 Περί Γενικών 
Διατάξεων που αναφέρονται στην εκτέλεση, χρηματοδό- 

τηση κ.λπ. Έργων και Μελετών του Προγράμματος Δη¬ 
μοσίων Επενδύσεων. 

β. Την Συλλογική Απόφαση Έργων ΣΑΕ 0374/ΤΡΟΠ. 0/ 
12 Ιουν. 2000/ΥΠΕΘΟ/ΔΝΣΗ ΔΗΜ. ΕΠΕΝΔΥΣΕΩΝ/ΤΜ.Α'. 

γ. Το γεγονός ότι από τις διατάξεις αυτής της απόφασης 
δεν προκαλείται δαπάνη εις βάρος του Κρατικού Προϋπο¬ 
λογισμού, αποφασίζουμε: 

2. Εξουσιοδοτούνται: 

α. Ο Γ ενικός Διευθυντής της ΓΔΕ. 

β. Ο Αναπληρωτής Γενικός Διευθυντής της ΓΔΕ απου- 
σιάζοντοςτου Γ ενικού Διευθυντού, για την υπογραφή της 
εντολής προς την Τράπεζα της Ελλάδος κατανομής χρη¬ 
ματοδότησης της έργου της εταιρείας ΕΒΟ ΑΈ, της (β) 
σχετικής Συλλογικής Απόφασης Έργων (ΣΑΕ) του Προ¬ 
γράμματος Δημοσίων Επενδύσεων έτους 2000, που έχει 
ενταχθεί στο Κοινοτικό Πρόγραμμα ΚΟΝΝ/ΕΒ 94-99, πο¬ 
σού 200.000.000 δρχ. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2000 

Ο ΥΠΟΥΡΓΟΣ 

ΑΠΟΣΤ. - ΑΘΑΝ. ΤΣΟΧΑΤΖΟΠΟΥΛΟΣ 
-♦- 

Αριθ. 1109994/5195/756/ΑΟ014 

(3) 

Παράταση προθεσμιών υποβολής δηλώσεων και καταβο- 
λήςτων οφειλόμενων φόρων λόγω απεργίας του Προ¬ 
σωπικού των ΔΟΥ. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

1. Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες 
φορολογικές διατάξεις για υποβολή φορολογικών δη¬ 
λώσεων, σε εξαιρετικές περιπτώσεις. 

2. Τις παρακάτω διατάξεις του Ν. 2859/2000, όπως 
ισχύουν: 

α) της παραγράφου 9 του άρθρου 38. 

β) της παραγράφου 3 του άρθρου 64. 

3. Τις διατάξεις του Ν. 2238/1994 (ΦΕΚ 151 Α). 

4. Τη σύγχιση και τις δυσχέρειες που επήλθαν στους 
φορολογουμένους για την εκπλήρωση των φορολογικών 
τους υποχρεώσεων, λόγω της απεργίας της ΑΔΕΔΥ στις 
28 Νοεμβρίου 2000. 

5. Την κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 Β) με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνουμε μέχρι 30 Νοεμβρίου 2000 τις προθεσμίες 
υποβολής δηλώσεων και καταβολής φόρων, τελών και ει¬ 
σφορών που κανονικά έληγαν στις 28 Νοεμβρίου 2000. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Δεκεμβρίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 


Αριθ. 1109993/4972/709/Α0014 (4) 

Παράταση προθεσμιών υποβολής δηλώσεων και καταβο¬ 
λής των οφειλόμενων φόρων για τη ΔΟΥ Λέρου, λόγω 
διακοπής του Ηλεκτρικού Ρεύματος. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

1. Έχοντας υπόψη: 

1. Τη διάταξη της παραγράφου 5 του άρθρου 22 του Ν. 
2020/1992 (ΦΕΚ34Α) με την οποία παρέχεται εξουσιοδό¬ 
τηση στον Υπουργό Οικονομικών να παρατείνει με από¬ 
φαση, τις προθεσμίες που ορίζονται από τις κείμενες φο¬ 
ρολογικές διατάξεις για υποβολή φορολογικών δηλώσε¬ 
ων, σε εξαιρετικές περιπτώσεις. 

2. Τις παρακάτω διατάξεις του Ν. 1642/86, όπως 
ισχύουν: 

α) της παραγράφου 9 του άρθρου 31. 

β) της παραγράφου 3 του άρθρου 58. 

γ) της παραγράφου 5 του άρθρου 58α. 

3. Τις διατάξεις του Ν. 2238/1994 (ΦΕΚ 151 Α). 

4. Τις δυσχέρειες που δημιουργούνται στους φορολο- 
γουμένους της ΔΟΥ Λέρου για την εκπλήρωση των φορο- 
λογικώντους υποχρεώσεων, λόγω διακοπήςτου ηλεκτρι¬ 
κού ρεύματος στις 20 και 22 Νοεμβρίου 2000. 

5. Την κοινή απόφαση του Πρωθυπουργού και του 
Υπουργού Οικονομικών 1039386/441/0006Α/21.4.2000 
(ΦΕΚ 571 Β) με την οποία αναθέτονται αρμοδιότητες του 
Υπουργού στους Υφυπουργούς Οικονομικών. 

6. Τη διαπίστωση ότι από την απόφαση αυτή δεν προ- 
καλείται δαπάνη σε βάρος του κρατικού προϋπολογι¬ 
σμού, αποφασίζουμε: 

Παρατείνουμε μέχρι 23 Νοεμβρίου 2000 τις προθεσμίες 
υποβολής όλων των δηλώσεων και καταβολής φόρων, τε¬ 
λών και εισφορών που κανονικά έληγαν στις 20 και 22 Νο¬ 
εμβρίου 2000, για τη ΔΟΥ Λέρου. 

Η απόφαση αυτή να δημοσιευτεί στην Εφημερίδα της 
Κυβερνήσεως. 

Αθήνα, 24 Νοεμβρίου 2000 

Ο ΥΦΥΠΟΥΡΓΟΣ 

Α. ΦΩΤΙΑΔΗΣ 
-♦- 

Αριθ. 2/76236/0022 (5) 

Καθιέρωση υπερωριακής απασχόλησης υπαλλήλων των 
Δ.Ο.Υ. που εντάσσονται στο ΤΑΧΙ5. 

Ο ΥΦΥΠΟΥΡΓΟΣ ΟΙΚΟΝΟΜΙΚΩΝ 

1. Έχοντας υπόψη: 

1. Τις διατάξεις του άρθρου 29Ατου Ν. 1558/85, όπως 
προστέθηκε με το άρθρο 27 του Ν.2081/92 και αντικατα- 
στάθηκε με το άρθρο 1 του Ν.2469/97 (ΦΕΚ38Α). 

2. Τις διατάξεις του άρθρου 18 του Ν. 2470/97, όπως 
αντικαταστάθηκε με το άρθρο 15 του Ν. 2592/98. 

3. Την αριθ. 2/38554/0004/23.5.2000 απόφαση του Υφυ¬ 
πουργού Οικονομικών «Μεταβίβαση αρμοδιοτήτων και 
της εξουσίας να υπογράφουν «Με εντολή Υφυπουργού» 
στο Γενικό Γραμματέα Δημοσιονομικής Πολιτικής, στους 
Γ ενικούς Διευθυντές και στους Προϊσταμένους Διευθύν¬ 
σεων και Τμημάτων του Γενικού Λογιστηρίου του Κρά¬ 
τους». 

4. Τα αριθ. 1079279/2561/0002 Ε/13.9.2000 και 
1094387/2812/0002 Ε/26.10.2000 έγγραφα της Δ/νσης 
Προσωπικού Δ.Ο.Υ. (Δ2). 




ΕΦΗΜΕΡΙΣΤΗΣ ΚΥΒΕΡΝΗΣΕΩΣ (ΤΕΥΧΟΣΔΕΥΤΕΡΟ) 


20817 


5. Την ανάγκη καθιέρωσης απογευματινής εργασίας σε 
υπαλλήλους των Δ.Ο.Υ., που εντάσσονται στο ΤΑΧΙ8 μέ¬ 
σα στο έτος 2000. 

6. Το γεγονός ότι από την απόφαση αυτή προκαλείται 
δαπάνη 140.000.000 δρχ. περίπου, η οποία θα αντιμετω- 
πισθεί από τις πιστώσεις του ειδ. φορέα 23-120 και ΚΑΕ 
0511, αποφασίζουμε: 

Εγκρίνουμε την καθιέρωση απογευματινής υπερωρια- 
κής εργασίας σε υπαλλήλους ογδόντα τριών (83) Δ.Ο.Υ. 
που εντάσσονται στο ΤΑΧΙ8 μέσα στο έτος 2000, για εκα¬ 
τόν πέντε χιλιάδες (105.000) ώρες συνολικά και γ) για 
χρονικό διάστημα από 1.10.2000 έως 31.12.2000. 

Η κατανομή των ωρών κατά Δ.Ο.Υ. θα γίνει με απόφαση 
του Γενικού Γραμματέα του Υπουργείου Οικονομικών. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Νοεμβρίου 2000 

Με εντολή Υφυπουργού 
Ο Γ ενικός Γ ραμματέας 

I. ΚΟΥΣΟΥΛΑΚΟΣ 

-♦- 

Αριθ.ΔΜΕΟ/ε/1196 (6) 

Μείωση ανωτάτου ορίου ταχύτητας στο τμήμα από χθ 
148+320 έως χθ 149+680 της ΕΟ Αντιρρίου - Μεσο¬ 
λογγίου- Αγρίνιου- Αμφιλοχίας -Άρτας - Ιωαννίνων (πε¬ 
ριοχή Αγ. Αναργύρων). 

Ο ΥΠΟΥΡΓΟΣ ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Το Ν. 1558/85 «Κυβέρνηση και Κυβερνητικά Όργανα». 

2. Το ΠΔ 69/88 «Οργανισμός Γεν. Γραμματείας Δημ. 
Έργων» όπως τροποποιήθηκε και ισχύει με τα ΠΔ 167/92 
και 293/91». 

3. Το Ν. 2696/99 «Κύρωση του Κώδικα Οδικής Κυκλο¬ 
φορίας». 

Και αφού είδαμε: 

1. Το από 10.10.2000 έγγραφο της ΔΕΣΕ Περιφέρειας 
Ηπείρου με συνημμένη τη μελέτη μείωσης ορίου ταχύτη¬ 
τας στο τμήμα από χθ 148+320 έως χθ 149+680 της ΕΟ 
Αντιρρίου - Μεσολογγίου- Αγρίνιου- Αμφιλοχίας- Άρτας- 
Ιωαννίνων (περιοχή Αγ. Αναργύρων). 

Και επειδή: 

Η μείωση του ανωτάτου ορίου ταχύτητας στο εν λόγω 
τμήμα είναι αναγκαία λόγω της αστικοποίησης της περιο¬ 
χής, και απαραίτητη για την ασφάλεια της κυκλοφορίας 
των πεζών και οχημάτων που κινούνται στην οδό, αποφα¬ 
σίζουμε: 

Μειώνουμε το ανώτατο όριο ταχύτητας στο τμήμα από 
χθ 148+320 έως χθ 149+680 της ΕΟ Αντιρρίου - Μεσο¬ 
λογγίου- Αγρίνιου - Αμφιλοχίας- Άρτας- Ιωαννίνων (περιο¬ 
χή Αγ. Αναργύρων) από 90 χλμ. την ώρα σε 70 χλμ. την 
ώρα. 

Η απόφαση αυτή ισχύει από την τοποθέτηση των οι¬ 
κείων πινακίδων. 

Από την απόφαση αυτή δεν προκαλείται δαπάνη σε 
βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 6 Δεκεμβρίου 2000 

Ο ΥΠΟΥΡΓΟΣ 

ΚΩΝ. ΛΑΛΙΩΤΗΣ 


Αριθ. Ε5/2494 (7) 

Τροποποίηση της 1799/25.9.2000 απόφασης Υπουργού 
Εθνικής Παιδείας και Θρησκευμάτων. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις της αριθ. 1799/25.9.2000 απόφασης 
μας (ΦΕΚ 1202/29.9.2000 τ. Β’) 

2. Το γεγονός ότι από τις διατάξεις της παρούσας από¬ 
φασης δεν προκαλείται δαπάνη σε βάρος του κρατικού 
προϋπολογισμού. 

3. Το άρθρο 2 παρ. 2 της αριθ. ΣΤ5/25/26.4.2000 από¬ 
φασης του Πρωθυπουργού και του Υπουργού Εθνικής 
Παιδείας και Θρησκευμάτων «Ορισμός αρμοδιοτήτων 
του Υφυπουργού του ΥΠΕΠΘ» (ΦΕΚ 582/Β’), αποφασί¬ 
ζουμε: 

Στο άρθρο 1 της αριθ. 1799/25.9.2000 απόφασής μας 
(ΦΕΚ 1202/29.9.2000 τ. Β’) προστίθεται δεύτερο εδάφιο 
ως εξής: 

«Σε περίπτωση που για οποιονδήποτε λόγο δεν κατα¬ 
στεί δυνατός ο ορισμός των μελών της Τριμελούς Επι¬ 
τροπής Ειδικού Προγράμματος, σύμφωνα με το πρώτο 
εδάφιο του παρόντος άρθρου, ο ορισμός των μελών αυ¬ 
τών γίνεται με απόφαση του Υπουργού Εθνικής Παιδείας 
και Θρησκευμάτων». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2000 

Ο ΥΠΟΥΡΓΟΣ 

ΠΕΤΡΟΣ Δ. ΕΥΘΥΜΙΟΥ 
-♦- 

Αριθ. Φ.35/5325 (8) 

Καθορισμός του αριθμού των προσώπων που μπορεί ο 

ΟΑΕΕ -ΤΕΒΕ να αναθέσει έργο με μίσθωση. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΚΑΙ 
ΑΠΟΚΕΝΤΡΩΣΗΣ - ΕΡΓΑΣΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1) Τις διατάζεις του άρθρου 6 του Ν. 2527/97 και του 
άρθρου 17του Ν. 2747/99. 

2) Τις διατάξεις του άρθρου 10 παρ.5 του Ν. 2676/99. 

3) Την 35/1385/1.9.1999 απόφαση του Υπουργού Εργα¬ 
σίας και Κοιν. Ασφαλίσεων «Έγκριση του Κανονισμού 
του κλάδου Υγείας του ΟΑΕΕ». 

4) Την ΔΙΠΠ/ΦΕΓΚΡ.7/30/19363/16.10.2000 απόφαση 
της Επιτροπής του άρθ. 2 παρ. 1 της 55/98 ΠΥΣ. 

5) Τις επείγουσες και επιτακτικές ανάγκες ελέγχου της 
παρεχόμενης νοσοκομειακής, ιατρικής, οδοντιατρικής 
και φαρμακευτικής Περίθαλψης στους ασφ/νους του Τα¬ 
μείου. 

6) Την 80027/8.5.2000 (ΦΕΚ610/Β/9.5.2000) απόφαση 
ανάθεσης αρμοδιοτήτων στους Υφυπουργούς Εργασίας 
και Κοιν. Ασφαλίσεων. 

7) Την απόφαση ΔΙΔΚ/Φ1/2/11187/12.5.2000 του Πρω- 
θυπ. και του ΥΠΕΣΔΔΑ «Ανάθεση αρμοδιοτήτων στους 
Υφυπουργούς ΕΣΔΔΑ» (ΦΕΚ 630/12.5.2000), αποφασί¬ 
ζουμε: 

Καθορίζουμε τον αριθμό των προσώπων που μπορεί ο 
ΟΑΕΕ - ΤΕΒΕ να αναθέσει έργο με μίσθωση, σε 130 ελε- 

γκτές γιατρούς διαφόρων ειδικοτήτων, σε 14 ελεγκτές 
φαρμακοποιούς και σε 90 ελεγκτές οδοντιάτρους, για τον 
έλεγχο της παρεχόμενης νοσοκομειακής, ιατρικής, φαρ¬ 
μακευτικής και οδοντιατρικής περίθαλψης στους ασφαλι¬ 
σμένους του Οργανισμού .διάρκειας ενός έτους. 

Οι ανωτέρω γιατροί, φαρμακοποιοί και οδοντίατροι θα 
πρέπει να είναι πτυχιούχοι ιατρικής, φαρμακευτικής και 
οδοντιατρικής σχολής αντίστοιχα της ημεδαπής ή ισοτί¬ 
μου σχολής της αλλοδαπής και να έχουν άδεια άσκησης 
επαγγέλματος. 

Η αμοιβή τους θα ανέρχεται στο ποσόν των 378.000 
δρχ. για τους γιατρούς και φαρμακοποιούς και 250.000 
δρχ. για τους οδοντιάτρους μηνιαίος για τον καθένα, η δε 
ετήσια συνολική δαπάνη θα ανέλθει στο ποσόν των 
923.184.000 δρχ. περίπου για την οποία θα προβλεφθεί 
σχετική πίστωση στον προϋπολογισμό του Ταμείου έτους 
2001 με στοιχεία Κ.Α. 0671 του Κλάδου Ασθένειας. 

Οι όροιτης σύμβασης και κάθε σχετική λεπτομέρεια πα¬ 
ροχής του ανατιθέμενου έργου θα καθορίζονται με από¬ 
φαση του Διοικητικού Συμβουλίου του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 8 Δεκεμβρίου 2000 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΕΡΓΑΣΙΑΣ ΚΑΙ ΚΟΙΝΩΝΙΚΩΝ 

ΔΙΟΙΚΗΣΗΣ & ΑΠΟΚΕΝΤΡΩΣΗΣ ΑΣΦΑΛΙΣΕΩΝ 

Λ.ΤΖΑΝΗΣ ΝΙΚΟΣ ΦΑΡΜΑΚΗΣ 

-♦- 

Αριθ. Φ.57/2098 (9) 

Τροποποίηση των διατάξεωντης παρ. 1 του άρθρου 44 και 
των παρ. 1 και 2 του άρθρου 48 του καταστατικού του 
Κλάδου Συντάξεων Τεχνικών Τύπου Αθηνών και Χορη- 
γήσεως Ειδικού Επιδόματος Αλλαγής Τεχνολογίας 
τουΤΑΤΤΑ. 

Ο ΥΠΟΥΡΓΟΣ 

ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις του άρθρου 2 του Ν.Δ. 166/1973 (233 Α). 

2. Τις διατάξεις των άρθρων 23 και 27 του Ν. 1558/1985 
(137 Α), του άρθρου 5 του Π.Δ. 437/1985 (157 Α), του 
άρθρου 15 του Π.Δ. 213/1992 (102 Α) και του Π.Δ. 
372/1995(201 Α). 

3. Τις διατάξειςτου άρθρου 29Ατου Ν. 1558/1985, που 
προστέθηκε με το άρθρο 27 του Ν. 2081/1992 (154Α) και 
αντικαταστάθηκε με το άρθρο 1 του Ν. 2469/1997 (38Α). 

4. Την 80027/4-5-2000 (610 Β) απόφαση του Πρωθυ¬ 
πουργού και του Υπουργού Εργασίας και Κοινωνικών 
Ασφαλίσεων «Ανάθεση αρμοδιοτήτων στους Υφυπουρ¬ 
γούς Εργασίας και Κοινωνικών Ασφαλίσεων». 

5. Την πρόταση του Διοικητικού Συμβουλίου του Τα¬ 
μείου Ασφάλισης Τεχνικών Τύπου Αθηνών, που διατυπώ¬ 
θηκε κατά την 5856/6-9-2000 συνεδρίασή του. 

6. Τη γνώμη του Συμβουλίου Κοινωνικής Ασφάλισης, 
που διατυπώθηκε κατά την 26/14-11-2000 συνεδρίασή 
του. 

7. Το γεγονός ότι από την εφαρμογή της απόφασης 
αυτής δεν προκαλείται δαπάνη σε βάρος του προϋπολο¬ 
γισμού του Κλάδου Συντάξεων Τεχνικών Τύπου Αθηνών 
και Χορηγήσεως Ειδικού Επιδόματος Αλλαγής Τεχνολο¬ 
γίας του ΤΑΤΤΑ (ΝΠΔΔ), αποφασίζουμε: 


Η παρ.1 του άρθρου 44 και οι παρ.1 και 2 του άρθρου 
48 του καταστατικού του Κλάδου Συντάξεων του Ταμείου 
Ασφάλισης Τεχνικών Τύπου Αθηνών, αντικαθίστανται ως 
εξής: 

Άρθρο 44 

«1. Οι ασφαλισμένοι του Ταμείου που αποχωρούν ή 
απολύονται από την εργασία τους, λόγω σωματικής ή 
πνευματικής πάθησης διάρκειας έξι (6) τουλάχιστον μη¬ 
νών, δικαιούνται σύνταξης λόγω αναπηρίας: 

α) Αν είναι ανίκανοι για την άσκηση του επαγγέλματος 
του τεχνικού τύπου κατά ποσοστό 50% και άνω (μερική 
αναπηρία) και έχουν πραγματοποιήσει δέκα (10) χρόνια 
ασφάλισης. 

β) Αν είναι ανίκανοι για την άσκηση οποιουδήποτε επαγ¬ 
γέλματος κατά ποσοστό 67% και άνω (ολική αναπηρία) 
και έχουν πραγματοποιήσει πέντε (5) χρόνια ασφάλισης. 

γ) Αν καταστούν μερικά ή ολικά ανάπηροι, από ατύχημα 
κατά την εκτέλεση ή εξ αφορμής της εργασίας τους 
(εργατικό ατύχημα), το οποίο δεν μπορεί να αποδοθεί σε 
δόλο του παθόντος, ανεξάρτητα από χρόνο ασφάλισης. 

δ) Αν καταστούν μερικά ή ολικά ανάπηροι ,από ατύχημα 
εκτός εργασίας (εξωεργατικό ατύχημα), το οποίο δεν 
μπορεί να αποδοθεί σε δόλο του παθόντος και έχουν 
πραγματοποιήσει τρία (3) χρόνια ασφάλισης». 

Άρθρο 48 

«1. Αρμόδια για τη διαπίστωση της αναπηρίας και γενι¬ 
κά της ανικανότητας για εργασία, που ορίζεται στο άρθρο 
44, είναι η Πρωτοβάθμια Υγειονομική Επιτροπή Αναπη¬ 
ρίας του ΙΚΑ, του τόπου κατοικίας του ασφαλισμένου, 
στην οποία παραπέμπεται ο ασφαλισμένος, με απόφαση 
του Διοικητικού Συμβουλίου του Ταμείου. 

Κατά των γνωματεύσεων της Πρωτοβάθμιας Υγειονομι¬ 
κής Επιτροπής Αναπηρίας του ΙΚΑ, επιτρέπεται η προ¬ 
σφυγή από τον ασφαλισμένο και το Ταμείο, στην Δευτε¬ 
ροβάθμια Υγειονομική Επιτροπή Αναπηρίας του ΙΚΑ, 
εντός ανατρεπτικής προθεσμίας είκοσι (20) ημερών από 
την κοινοποίηση της απόφασης της Πρωτοβάθμιας Υγει¬ 
ονομικής Επιτροπής Αναπηρίας. 

Η προσφυγή που ασκείται από τον ασφαλισμένο, κατα¬ 
τίθεται στο Ταμείο. 

2. Οι δαπάνες εξέτασης των ασφαλισμένων του Τα¬ 
μείου, από τις Υγειονομικές Επιτροπέςτου ΙΚΑ, βαρύνουν 
το Ταμείο, το οποίο και αποδίδει αυτές στο ΙΚΑ». 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 7 Δεκεμβρίου 2000 

Ο ΥΦΥΠΟΥΡΓΟΣ 

ΝΙΚΟΣ ΦΑΡΜΑΚΗΣ 
-♦- 

Αριθ. 08/Δ.Τ.Α./2104 + 3595/99 (10) 

Τροποποίηση της 10255/92 απόφασης του Νομάρχη Ανα¬ 
τολικής Αττικής (ΦΕΚ318/τ.Β/12.5.92) που αφορά την 
συστατική πράξη του ιδίου νομικού προσώπου με την 
επωνυμία «Συγχώνευση νομικών προσώπων του Δή¬ 
μου Παλλήνης» σε νέο νομικό πρόσωπο με την επω¬ 
νυμία «Πνευματικό και Πολιτιστικό Κέντρο Δήμου 
Παλλήνης». 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

ΑΤΤΙΚΗΣ 

Έχοντας υπόψη: 

1) Τις διατάξεις των άρθρων 203 και 205 του Π.Δ. 
410/95. 

2) Τις ρυθμίσεις του άρθρου 29 Α’ του Ν. 1558/85 που 
προστέθηκε με το άρθρο 27 του Ν. 2081/92 σχετικά με την 
υποχρέωση αναγραφής «κάλυψη δαπάνης» που συνεπά¬ 
γεται η έκδοση κάθε κανονιστικής διάταξης. 

3) Την αρ. 08/ΔΤΑ/οικ. 2509/10-10-97 απόφαση του Γε¬ 
νικού Γραμματέα Περιφέρειας Αττικής για μεταβίβαση 
εξουσίας υπογραφής εγγράφων «ΜΕ ΕΝΤΟΛΗ ΓΕΝΙΚΟΥ 
ΓΡΑΜΜΑΤΕΑ ΠΕΡΙΦΕΡΕΙΑΣ» στον Προϊστάμενο της Δι¬ 
εύθυνσης Τοπικής Αυτοδιοίκησης και Διοίκησης Ανατολι¬ 
κής Αττικής. 

4) Την αριθ. 40/99 απόφαση του Δημοτικού Συμβουλίου 
του Δήμου Παλλήνης, αποφασίζουμε: 

1. Επωνυμία: 

Τροποποιούμε τηνπαρ. 6της αριθ. 10255/92 απόφασης 
του Νομάρχη Ανατολικής Αττικής, που αφορά την συστα¬ 
τική πράξη του νομικού προσώπου με την επωνυμία «Συγ¬ 
χώνευση νομικών προσώπων του Δήμου Παλλήνης», σε 
νέο νομικό πρόσωπο με την επωνυμία «Πνευματικό και 
Πολιτιστικό Κέντρο Δήμου Παλλήνης». 

2. Διοίκηση 

Το Νομικό πρόσωπο θα διοικείται από εννεαμελές (9) 
Διοικητικό Συμβούλιο που αποτελείται από: 

α) Τον Πρόεδρο του Διοικητικού Συμβουλίου που είναι 
ο Δήμαρχος ή άλλο μέλος αιρετό ή μη που ορίζεται απ’ 
αυτόν. 

β) Τρεις (3) Δημοτικούς Συμβούλους. 

γ) Πέντε (5) δημότες ή κατοίκους που να έχουν ανάλο¬ 
γη επαγγελματική ή κοινωνική δράση ή ειδικές γνώσεις 
ανάλογα με το σκοπό του Νομικού Προσώπου. 

Το Διοικητικό Συμβούλιο στην πρώτη του συνεδρίαση 
εκλέγει ένα από τα μέλη του ως Αντιπρόεδρο. 

Η θητεία του Διοικητικού Συμβουλίου ορίζεται διετής με 
απόφαση του Δημοτικού Συμβουλίου και λήγει πάντοτε 
με την εγκατάσταση του νέου Διοικητικού Συμβουλίου. 

Ακροτελεύτια διάταξη: 

Από τις διατάξεις αυτής της απόφασης δεν προκαλείται 
δαπάνη σε βάρος του προϋπολογισμού του Δήμου Παλ¬ 
λήνης. 

Κατά τα λοιπά ισχύει η 10255/92 απόφαση του Νομάρ¬ 
χη Ανατ. Αττικής όπως είχε δημοσιευθεί στο ΦΕΚ 455/3-7- 
1985/ΤΕΥΧΟΣ Β'. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Παλλήνη, 31 Οκτωβρίου 2000 

Με εντολή Γ ενικού Γ ραμματέα Περιφέρειας 
Ο Διευθυντής 
ΑΘΑΝΑΣΙΟΣ ΤΑΓΑΡΗΣ 
-♦- 

Αριθ. 18434 (11) 

Σύσταση Δημοτικής Επιχείρησης «Αναπτυξιακή Δημοτική 
Επιχείρηση Δήμου Στράτου (Α.Δ.Ε.ΔΗ.Σ.)» Ν. Αι- 
τωλ/νίας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΔΥΤΙΚΗΣ ΕΛΛΑΔΟΣ 

Έχοντας υπόψη: 

1. Τις διατάξεις των άρθρων 277 έως 284 του ΔΚΚ 
(Π.Δ. 410/95). 

2. Τις διατάξεις του άρθρου 11 παραγρ. 22, 23, και 24 
του Ν. 2503/97. 

3. Την με αριθ. 103/2000 απόφαση του Δημοτικού Συμ¬ 


βουλίου Στράτου περί σύστασης Δημοτικής Επιχείρησης 
με την επωνυμία «Αναπτυξιακή Δημοτική Επιχείρηση Δή¬ 
μου Στράτου». 

4. Την σχετική οικονομοτεχνική μελέτη της εν λόγω 
Δημοτικής επιχείρησης, ως επίσης, και την από 24/5/2000 
έκθεση αξιολόγησης αυτής από την αρμόδια Δ/νση της 
Περιφέρειας Δυτικής Ελλάδας, από την οποία προκύπτει 
ότι αυτή είναι σκόπιμη και οικονομικά βιώσιμη. 

5. Την αρ. (οικ) 241/ΓΓ/18-8-98) απόφαση του Γενικού 
Γ ραμματέα Περιφέρειας Δυτικής Ελλάδος περί «μεταβί¬ 
βασης αρμοδιοτήτων και παροχή εξουσιοδότησης υπο¬ 
γραφής αποφάσεων», αποφασίζουμε: 

Εγκρίνεται η με αριθ. 103/2000 απόφαση του Δημο¬ 
τικού Συμβουλίου Στράτου Νομού Αιτωλ/νίας, η οποία 
αφορά την σύσταση στον Δήμο Στράτου Δημοτικής Επι¬ 
χείρησης που έχει ως εξής: 

1. Συνιστά στο Στράτο Νομού Αιτωλοακαρνανίας επι¬ 
χείρηση με την επωνυμία «Αναπτυξιακή Δημοτική Επι¬ 
χείρηση Δήμου Στράτου (Α.Δ.Ε.ΔΗ.Σ.)» ως Νομικό Πρό¬ 
σωπο Ιδιωτικού Δικαίου το οποίο διέπεται από τις διατά¬ 
ξεις των άρθρων 277 έως 284 του ΠΔ 410/95 και το 
άρθρο 11 παρ. 22, 23, 24 του Ν. 2503/97. 

2. Σκοποί της επιχείρησης είναι: 

α. Η ουσιαστική και ολοκληρωμένη πολιτιστική ανάπτυ¬ 
ξη του Δήμου και της ευρύτερης περιοχής και η καλλιέρ¬ 
γεια σε βάθος της καλλιτεχνικής ευαισθησίας καιτης αγά¬ 
πης για τις τέχνες, η προστασία της εθνικής πολιτιστικής 
ταυτότητας, η αναγωγή των πολιτιστικών πνευματικών 
και καλλιτεχνικών αγαθών σε οργανικά στοιχεία της κα¬ 
θημερινής ζωής και η ενεργητική και συνειδητή συμμε¬ 
τοχή των πολιτών στη πολιτιστική ζωή του Δήμου. 

β. Η δημιουργία της απαραίτητης πολιτιστικής υποδο¬ 
μής. 

γ. Η διάδοση και η ανάπτυξη της καλλιτεχνικής παι¬ 
δείας στους τομείς της μουσικής, του χορού, του Κινημα¬ 
τογράφου, του Θεάτρου και των άλλων οπτικοακουστι- 
κών μέσων, καθώς και των εικαστικών τεχνών. 

δ. Η στήριξη, η διάδοση και η ανάπτυξη της καλλιτεχνι¬ 
κής παιδείας, η στήριξη και διάδοση της σύγχρονης καλ¬ 
λιτεχνικής και πνευματικής δημιουργίας και η εξασφάλι¬ 
ση των συνθηκώνπου θα επιτρέψουν την άσκηση και ανά¬ 
πτυξη των ατομικών δημιουργικών ικανοτήτων στους 
αντίστοιχους τομείς. 

ε. Η προβολή, ανάπτυξη και η διάδοση αυτών των τε¬ 
χνών με την διοργάνωση, παραγωγή και παρουσίαση πο¬ 
λιτιστικών εκδηλώσεων, καθώς και άλλων επιμορφωτικών 
και ψυχαγωγικών δραστηριοτήτων. 

στ. Η δημιουργία και ανάπτυξη της αναγκαίας υποδο¬ 
μής για τη βελτίωση της ποιότητας της ζωής και την δημι¬ 
ουργική αξιοποίηση του ελεύθερου χρόνου των κατοίκων 
του Δήμου και ιδιαίτερα των νέων. 

ζ. Η ανάπτυξη της συνεργασίας με τους μαζικούς πολι¬ 
τιστικούς φορείς και τα ερασιτεχνικά συγκροτήματα του 
Δήμου και η παροχή με κάθε δυνατό τρόπο ηθικής και υλι¬ 
κής βοήθειας και τεχνικής υποστήριξης, με στόχο την ενί¬ 
σχυση της ερασιτεχνικής δημιουργίας και την διερεύνη- 
ση του πεδίου των πρωτοβουλιών και των παρεμβάσεών 
τους. 

η. Η συγκέντρωση και καταγραφή των παραδοσιακών 
πληροφοριών και η οργάνωση και λειτουργία Λαογραφι- 
κού Μουσείου. 

θ. Η συνεργασία με την εκπαιδευτική Κοινότητα του Δή¬ 
μου και της ευρύτερης περιοχής για την από κοινού προ¬ 
ώθηση και υλοποίηση, πολιτιστικών, πνευματικών, παιδα- 

γωγικών, εκπαιδευτικών και επιμορφωτικών δραστηριο¬ 
τήτων μέσα και έξω από τα σχολεία και η εξασφάλιση της 
ουσιαστικής συμμετοχής των μαθητικών κοινοτήτων και 
της νεολαίας γενικότερα στις δραστηριότητες της Επι¬ 
χείρησης. 

ι. Η ανάληψη και υλοποίηση Κοινοτικών και Εθνικών 
Προγραμμάτων εκπαιδευτικού, επιμορφωτικού, πολιτι¬ 
στικού αναπτυξιακού και ερευνητικού χαρακτήρα. 

ια. Η οργάνωση και διεξαγωγή πολιτιστικών και ψυχα¬ 
γωγικών εκδηλώσεων. 

ιβ. Η υλοποίηση εκπαιδευτικών και επιμορφωτικών προ¬ 
γραμμάτων. 

ιγ. Η περιβαλλοντική ευαισθητοποίηση και η Διαχείριση 
του Περιβάλλοντος. 

ιγΐ. Εκπόνηση μελετών που έχουν σχέση με την διαχεί¬ 
ριση του φυσικού και αστικού περιβάλλοντος, η ευαισθη- 
τοποίηση των δημοτών σε αντίστοιχα θέματα, η προώθη¬ 
ση περιβαλλοντικής επιμόρφωσης, η ενεργός συμμετοχή 
σε σχετικά προγράμματα της Ευρωπαϊκής Ένωσης, η πα¬ 
ροχή υπηρεσιών συμβούλου σε θέματα ρύπανσης, κυ¬ 
κλοφορίας και πρασίνου του Δήμου, η ανάπτυξη και προ¬ 
ώθηση συνεργασιών με Πανεπιστημιακούς και Δημόσι¬ 
ους γενικά Οργανισμούς και Επιχειρήσεις Κοινής 
Ωφέλειας. 

ιγ2. Η αξιοποίηση και διαχείριση του πρασίνου του Δή¬ 
μου με την δημιουργία αθλητικών χώρων, χώρων ψυχα¬ 
γωγίας και πολιτιστικών εκδηλώσεων, εμπλουτισμού του 
πρασίνου και δημιουργίας της απαραίτητης υποδομής 
για την περιβαλλοντική ευαισθητοποίηση των κατοίκων 
του Δήμου. 

ιγ3. Η εφαρμογή προγράμματος ανακύκλωσης με δια¬ 
λογή στην πηγή. 

ιγ4. Η οργάνωση και επέκταση των δραστηριοτήτων 
που έχουν σχέση με την περιποίηση, φροντίδα, καθαριό¬ 
τητα και την αισθητική του Δήμου και των περιοχών του 
Δήμου, την συντήρηση του πρασίνου και την επέκτασή 
του. 

ιγδ. Η λειτουργία τμήματος Κυκλοφοριακής Αγωγής και 
Περιβαλλοντικής Εκπαίδευσης παιδιών ηλικίας μέχρι 12 
ετών. 

ιδ. Ανάπτυξη του αθλητισμού με την εξασφάλιση της 
αναγκαίας υποδομής σε χώρους εγκαταστάσεις και εξο¬ 
πλισμό, η διοίκηση διαχείριση και εκμετάλλευσή τους, η 
συνεργασία με τα αθλητικά σωματεία και τους λοιπούς 
φορείς του Αθλητισμού του Δήμου, η στήριξη των δρα¬ 
στηριοτήτων τους, η οργάνωση και λειτουργία ερασιτε¬ 
χνικών αθλητικών τμημάτων, η διοργάνωση περιοδικών 
και ετήσιων ομαδικών ή ατομικών αθλημάτων και αγώνων 
μαζικών αθλημάτων για την συμμετοχή των νέων και γενι¬ 
κότερα των κατοίκων της περιοχής του Δήμου σε αθλητι¬ 
κές δραστηριότητες και εκδηλώσεις και μέσω αυτών η 
σημαντική, πολιτιστική, πνευματική και κοινοτική ανάπτυ¬ 
ξη των κατοίκων της περιοχής του Δήμου. 

ιε. Η έκδοση ενημερωτικών φυλλαδίων, περιοδικών πο¬ 
λιτιστικού και κοινωνικού περιεχομένου για την προβολή 
των τοπικών πολιτιστικών δραστηριοτήτων, περιοδικών 
για την συνεχή επικοινωνία με τους κατοίκους του Δήμου 
μέσα από ένα «φιλικό» έντυπο και την δημιουργία βήμα¬ 
τος για την αμφίδρομη ανάπτυξη των ιδεών του Δήμου, 
των δημοτών και των εργαζομένων στο Δήμο. 

ιστ. Η λειτουργία τμήματος για την προβολή των τουρι¬ 
στικών πόρων της περιφέρειας του Δήμου και η λειτουρ¬ 
γία και η εκμετάλλευση Εστιατορίων, αναψυκτηρίων, κυ¬ 


λικείων, ξενώνων και λοιπών τουριστικών εγκαταστά¬ 
σεων. 

ιζ. Η εκμετάλλευση των κοινοχρήστων χώρων για μι¬ 
σθώσεις σε διαφημιστικές εταιρείες και η προβολή μέσω 
των διαφημιστικών στοιχείων, ιδεών και μηνυμάτων του 
Δήμου και της Επιχείρησης που έχουν σχέση με την Κοι¬ 
νωνική και Πολιτιστική Ανάπτυξη, τον Αθλητισμό, το Περι¬ 
βάλλον, την Επιμόρφωση και την ψυχαγωγία των κατοί¬ 
κων της περιφέρειας του Δήμου. 

ιη. Η εκπόνηση μελετών, η κατασκευή και συντήρηση 
έργων, οι οικιστικές αναπλάσεις, η διαμόρφωση κοινο¬ 
χρήστων χώρων, η κατασκευή και συντήρηση έργων υπο¬ 
δομής ή συντήρηση των Σχολικών κτιρίων και γενικά των 
εγκαταστάσεων του Δήμου. 

ιθ. Η δημιουργία και λειτουργία Βοτανικού Κήπου και 
Εδαφολογικού Παθολογικού Κέντρου με σκοπό την συμ¬ 
μετοχή της επιχείρησης στην Γεωργική Ανάπτυξη της 
περιφέρειας. 

κ. Η υποστήριξη αναπτυξιακών και λοιπών πρωτοβου¬ 
λιών του Δήμου. 

κα. Η αξιοποίηση - εκμετάλλευση ακινήτων και χώρων 
ιδιοκτησίας του Δήμου που θα παραχωρηθούν στην Δη¬ 
μοτική Επιχείρηση, η συνεργασία με ιδιωτικούς φορείς, η 
ανάληψη βιώσιμων λοιπών επιχειρηματικών δραστηριο¬ 
τήτων και η συμμετοχή σε άλλες επιχειρήσεις και εται¬ 
ρείες με σκοπό την εξυπηρέτηση των κατοίκων της πε¬ 
ριοχής του Δήμου. 

3. Η Αναπτυξιακή Δημοτική Επιχείρηση Στράτου διοι- 
κείται από επταμελές (7 μέλη) Διοικητικό Συμβούλιο που 
τα μέλη του ορίζονται μαζί με αναπληρωτές από το Δημο¬ 
τικό Συμβούλιο. 

Από τα μέλη του Διοικητικού Συμβουλίου δύο (2) είναι 
αιρετοί εκπρόσωποι του Δήμου εκ των οποίων ο ένας θα 
προέρχεται από την μειοψηφία, ένας (1) είναι εκπρόσω¬ 
πος Κοινωνικού Φορέα, τρεις (3) δημότες ή κάτοικοι του 
Δήμου Στράτου που θα έχει πείρα ή γνώσεις σχετικές με 
το αντικείμενο της Επιχείρησης, ένας (1) εκπρόσωπος 
των εργαζομένων στην Επιχείρηση όταν ο αριθμός των 
απασχολούμενων είναι μεγαλύτερος των 20 ατόμων, 
στην περίπτωση που ο αριθμός των εργαζομένων είναι μι¬ 
κρότερος των είκοσι τότε θα αυξηθεί κατά έναν ο αριθμός 
των Δημοτών, (χωρίς αλλαγή της συστατικής πράξης). 

4. Το Δημοτικό Συμβούλιο ορίζει από τα μέλη του Διοι¬ 
κητικού Συμβουλίου τον Πρόεδρο και το Αντιπρόεδρο. Το 
Διοικητικό Συμβούλιο διοικεί και διαχειρίζεται τις υποθέ¬ 
σεις που αφορούν την επιχείρηση. 

5. Η διάρκεια της επιχείρησης είναι 50 χρόνια και αρχί¬ 
ζει από τη δημοσίευση στην εφημερίδα της Κυβέρνησης 
της σχετικής απόφασης του Περιφερειάρχη. 

6. Έδρα της επιχείρησης είναι η πόλη Στράτου του Νο¬ 
μού Αιτωλοακαρνανίας. 

7. Το αρχικό κεφάλαιο που διαθέτει ο Δήμος Στράτου 
στην Επιχείρηση είναι 20.000.000 δρχ. 

8. Πόροι της επιχείρησης είναι τα έσοδα από άσκηση 
της δραστηριότητας της οι πρόσοδοι από την περιουσία 
της, δάνεια, κληρονομιές, κληροδοσίες, δωρεές και λοι¬ 
πές επιχορηγήσεις. 

9. Η επιχείρηση διαλύεται: 

α. Με απόφαση του Δημοτικού Συμβουλίου κατά από¬ 
λυτη πλειοψηφία των μελών του. 

β. Όταν λήξει χωρίς να παραταθεί 

γ. Σε περίπτωση πτώχευσης της Επιχείρησης. 

Εκτός από την περίπτωση της πτώχευσης η εκκαθάριση 

γίνεται από εκκαθαριστές που ορίζονται από το Δημοτικό 
Συμβούλιο. 

Στην εκκαθάριση διεκπεραιώνονται οι εκκρεμείς υποθέ¬ 
σεις εισπράττονται οι απαιτήσεις, ρευστοποιείται η περι¬ 
ουσία και πληρώνονται τα χρέη της Επιχείρησης. Το υπό¬ 
λοιπο περιέρχεται στο Δήμο (άρθρο 284 του Π.Δ. 410/95 
και Υπουργ. Απόφαση Υπ. Εσωτερικών 25027/19-04-84). 

10. Η συγκρότηση, η λειτουργία και οι αρμοδιότητες 
των οργάνων διοίκησης, η οργάνωση, η λειτουργία, η δια¬ 
χείριση και η εποπτείατης Επιχείρησης, διέπονταιαπότις 
σχετικές μετις δημοτικές και Κοινοτικές Επιχειρήσεις δια¬ 
τάξεις του Π.Δ. 410/95 (Δ.Κ.Κ.) και την με αριθμ. 25027/2- 
4-1984 απόφαση του Υπουργού Εσωτερικών που δημοσι- 
εύθηκε στο 2415/19-4-1984 ΦΕΚΤεύχος Β'. 

11. Από τις διατάξεις αυτής της απόφασης προκαλείται 
δαπάνη σε βάρος του Προϋπολογισμού του Δήμου Στρά- 
του μόνο γιατο τρέχον οικονομικό έτος ύψους 20.000.000 
δραχμές όσο και το αρχικό κεφάλαιο που διαθέτει ο Δή¬ 
μος σε αυτή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Μεσολόγγι, 13 Νοεμβρίου 2000 

Με εντολή Γενικού Γραμματέα Περιφέρειας 
Ο Γ ενικός Διευθυντής 
ΠΑΝΑΓΙΩΤΗΣ ΣΚΟΥΡΑΣ 
-♦- 

Αριθ. 2120 (12) 

Σύσταση-Συγκρότηση πρωτοβάθμιου Υπηρεσιακού Συμ¬ 
βουλίου της Ανεξάρτητης Διοικητικής Αρχής « Συνή¬ 
γορος του Πολίτη». 

Ο ΣΥΝΗΓΟΡΟΣ ΤΟΥ ΠΟΛΙΤΗ 

Έχοντας υπόψη: 

1. Τις διατάξεις: 

α) Τηςπαρ. Ιβτου άρθρου 158,τηςπαρ. 2 του άρθρου 
159, τωνπαρ. 2 και5του άρθρου 160, του άρθρου 162 και 
τωνπαρ. 2, 3 και 5 του άρθρου 163 του Ν. 2683/99 (ΦΕΚ 
19/Α’) «Κώδικας Κατάστασης Δημοσίων Πολιτικών Διοι¬ 
κητικών Υπαλλήλων και Υπαλλήλων ΝΠΔΔ». 

β) Των άρθρων 36 παρ. 1 και 43 του Π.Δ. 410/88 (ΦΕΚ 
191/Α’) και της παρ. Β4 του άρθρου 40 του Ν. 1884/90 
(ΦΕΚ 81/Α’). 

γ) Του άρθρου 27 του Ν. 2081/92 (ΦΕΚ 154/Α’), με το 
οποίο προστέθηκε άρθρο 29Α στο Ν. 1558/85 (ΦΕΚ 
137/Α’). 

δ) Τηςπαρ. 7του άρθρου 5του Ν. 2477/97 (ΦΕΚ59/Α 1 ) 
«Συνήγορος του Πολίτη και Σώμα Επιθεωρητών Ελε¬ 
γκτών Δημόσιας Διοίκησης». 

ε) Του Π.Δ. 273/1999 (ΦΕΚ 229/Α’) «Κανονισμός λει¬ 
τουργίας του Συνηγόρου του Πολίτη». 


στ) Την αρ. 731/1999 γνωμοδότηση της Ολομέλειας 
του Ν.Σ.Κ. 

2. Το γεγονός ότι από τις διατάξεις της απόφασης αυ¬ 
τής προκαλείται δαπάνη ύψους 1.850.000 δραχμών, που 
θα βαρύνουν τον προϋπολογισμό του Συνηγόρου του 
Πολίτη έτους 2001 και θα καλυφθούν με μεταφορά πι¬ 
στώσεων από τον ΚΑΕ 5184 στον αντίστοιχο ΚΑΕ 0515, 
αποφασίζουμε: 

Συγκροτούμε στην Ανεξάρτητη Διοικητική Αρχή «Συνή¬ 
γορος του Πολίτη» Πενταμελές Πρωτοβάθμιο Υπηρεσια¬ 
κό Συμβούλιο αρμόδιο για όλο το προσωπικό του Συνη¬ 
γόρου του Πολίτη, πληντων Βοηθών Συνηγόρων, αποτε- 
λούμενο από: 

α) Ένα (1) Βοηθό Συνήγορο, ως Πρόεδρο, με τον ανα¬ 
πληρωτή του, επίσης Βοηθό Συνήγορο. 

β. Δύο (2) τακτικά μέλη αποτελούμενα από ένα (1) μόνι¬ 
μο υπάλληλο αποσπασμένο στην Αρχή και ένα (1) μισθω¬ 
τό από το προσωπικό με σύμβαση εργασίας ιδιωτικού 
δικαίου, με τους αναπληρωτές τους. 

γ. Δύο (2) αιρετούς εκπροσώπους των αποσπασμένων 
στην Αρχή μονίμων υπαλλήλων με βαθμό τουλάχιστον Α’, 
με τους αναπληρωτές τους, όταν το Υπηρεσιακό Συμβού¬ 
λιο κρίνει θέματα των αποσπασμένων μονίμων υπαλλή¬ 
λων, ή δύο (2) αιρετούς εκπροσώπους του προσωπικού 
με σχέση εργασίας Ιδιωτικού Δικαίου με τους αναπληρω¬ 
τές τους, όταν το Υπηρεσιακό Συμβούλιο κρίνει θέματα 
του προσωπικού με σχέση εργασίας Ιδιωτικού Δικαίου. 

Εισηγητής ορίζεται ο Προϊστάμενος Διευθυντής της 
Γραμματείας με αναπληρωτή τον Προϊστάμενο του Τμή¬ 
ματος Διοίκησης της Γ ραμματείας της Αρχής. 

Χρέη Γραμματέα στο Υπηρεσιακό Συμβούλιο εκτελεί 
μόνιμος υπάλληλος αποσπασμένος στο Συνήγορο του 
Πολίτη που ορίζεται από το Συνήγορο του Πολίτη, με τον 
αναπληρωτή του. 

Η θητεία των μελών του Υπηρεσιακού Συμβουλίου είναι 
διετής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 5 Δεκεμβρίου 2000 

Ο Συνήγορος του Πολίτη 
ΝΙΚΗΦΟΡΟΣ ΔΙΑΜΑΝΤΟΥΡΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

(13) 

Διορθώνεται η Φ.65631/34626/2000 υπουργική απόφα¬ 
ση, που δημοσιεύτηκε στο ΦΕΚ 1429/Β727.11.2000, λαν¬ 
θασμένη ως προς τα ονοματεπωνυμικά στοιχεία ως προς 
το επώνυμο ΧΑΡΤΕΝΤΕΙΝ, αντί του ορθού ΧΑΡΤΕΝΣΤΕΙΝ. 

(Από το ΥΠ.ΕΣ.Δ.Δ.Α.) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕ1.ΕΧ 22321 1 ΥΡΕΤ ΘΡ * ΡΑΧ 52 34 312 
ΗΛΕΚΤΡΟΝΙΚΗ ΔΙΕΥΘΥΝΣΗ: Η«ρ: νννννν.θί.ςτ 
Θ-ΙΤΙ3Ν: \Λ/θβΓΠ35ίθΓ @ Θ1.0Γ 


ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ 


ΚΕΝΤΡΙΚΗ ΥΠΗΡΕΣΙΑ 

Σολωμού 51 


ΠΕΡΙΦΕΡΕΙΑΚΑ ΓΡΑΦΕΙΑ 

ΠΩΛΗΣΗΣ Φ.Ε.Κ. 


Πληροφορίες δημοσιευμάτων Α.Ε. - Ε.Π.Ε. 
Πληροφορίες δημοσιευμάτων λοιπών Φ.Ε.Κ. 
Πώληση Φ.Ε.Κ. 

Φωτοαντίγραφα παλαιών Φ.Ε.Κ. 

Βιβλιοθήκη παλαιών Φ.Ε.Κ. 

Οδηγίες για δημοσιεύματα Α.Ε. - Ε.Π.Ε. 
Εγγραφή Συνδρομητών Φ.Ε.Κ. και 
αποστολή Φ.Ε.Κ. 


5225 761 - 5230 841 
5225 713 - 5249 547 
5239 762 
5248 141 
5248 188 
5248 785 

5248 320 


ΘΕΣΣΑΛΟΝΙΚΗ - Βαο. Όλγας 227 - Τ.Κ. 54100 
ΠΕΙΡΑΙΑΣ - Νικήτα 6-8 Τ.Κ. 185 31 
ΠΑΤΡΑ - Κορίνθου 327 - Τ.Κ. 262 23 

ΙΩΑΝΝΙΝΑ - Διοικητήριο Τ.Κ. 450 44 
ΚΟΜΟΤΗΝΗ - Δημοκρατίας 1 Τ.Κ. 691 00 
ΛΑΡΙΣΑ - Διοικητήριο Τ.Κ. 41110 
ΚΕΡΚΥΡΑ -Σαμαρά 13 Τ.Κ. 491 00 
ΗΡΑΚΛΕΙΟ - Πλ. Ελευθερίας 1, Τ.Κ. 711 10 
ΛΕΣΒΟΣ - Πλ. Κωνσταντινουπόλεως 
Τ.Κ. 811 00 Μυτιλήνη 


(031)423 956 
4135 228 
(061) 6381 100 

(0651) 87215 
(0531) 22 858 
(041) 597449 
(0661) 89 127/89 120 
(081) 396 223 

(0251) 46 888/47 533 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 

• Για τα ΦΕΚ από 1 μέχρι 8 σελίδες 200 δρχ. 

• Για τα ΦΕΚ από 8 σελίδες και πάνω η τιμή πώλησης κάθε φύλλου (δσέλιδου ή μέρους αυτού) προσαυξάνεται κατά 100 δρχ. ανά 
δσέλιδο ή μέρος αυτού. 

• ΓιαταΦΕΚτου Τεύχους Προκηρύξεων Α.Σ.Ε.Π. ανεξαρτήτως αριθμού σελίδων δρχ. 100. (Σε περίπτωση Πανελλήνιου Διαγω¬ 
νισμού η τιμή θα προσαυξάνεται κατά δρχ. 100 ανά δσέλιδο ή μέρος αυτού). 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 

Τεύχος 

Κ.Α.Ε. Προϋπολογισμού 

Κ.Α.Ε. εσόδου υπέρ 


2531 


ΤΑΠΕΤ3512 

Α' (Νόμοι, Π.Δ., Συμβάσεις κ.λπ.) 

60.000 δρχ. 

3.000 

δρχ· 

Β' (Υπουργικές αποφάσεις κ.λπ.) 

70.000 

» 

3.500 

» 

Γ' (Διορισμοί, απολύσεις κ.λπ. Δημ. Υπαλλήλων) 

15.000 

» 

750 

» 

Δ' (Απαλλοτριώσεις, πολεοδομία κ.λπ.) 

70.000 

» 

3.500 

» 

Αναπτυξιακών Πράξεων (Τ.Α.Π.Σ.) 

30.000 

» 

1.500 

» 

Ν.Π.Δ.Δ. (Διορισμοί κ.λπ. προσωπικού Ν.Π.Δ.Δ.) 

15.000 

» 

750 

» 

Παράρτημα (Προκηρύξεις θέσεων ΔΕΠ κ.τλ.) 

5.000 

» 

250 

» 

Δελτίο Βιομηχανικής Ιδιοκτησίας (Δ.Ε.Β.Ι.) 

10.000 

» 

500 

» 

Ανωτάτου Ειδικού Δικαστηρίου (Α.Ε.Δ.) 

3.000 

» 

150 

» 

Προκηρύξεων Α.Σ.Ε.Π. 

10.000 

» 

500 

» 

Ανωνύμων Εταιρειών & Ε.Π.Ε. 

300.000 

» 

15.000 

» 

Διακηρύξεων Δημοσίων Συμβάσεων (Δ.Δ.Σ.) 

50.000 

» 

2.500 

» 

ΓΙΑ ΟΛΑ ΤΑ ΤΕΥΧΗ ΕΚΤΟΣ Α.Ε. & Ε.Π.Ε. 

300.000 

» 

15.000 

» 


' Οι συνδρομές του εσωτερικού προπληρώνονται στα Δημόσια Ταμεία που δίνουν αποδεικτικό είσπραξης (διπλότυπο) το οποίο 
με τη φροντίδα του ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

' Οι συνδρομές του εξωτερικού επιβαρύνονται με το διπλάσιο των ανωτέρω τιμών. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράπεται από τα Δημόσια Ταμεία. 

' Οι συνδρομητές του εξωτερικού μπορούν να στέλνουν το ποσό του ΤΑΠΕΤ μαζί με το ποσό της συνδρομής. 

1 Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

' Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31 η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

' Η εγγραφή ή ανανέωση της συνδρομής πραγματοποιείται το αργότερο μέχρι τον Μάρτιο κάθε έτους. 

' Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από Οδ.ΟΟ' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ - 



































